stanford-oval/wikipedia huggingface dataset:
Tennis kesäolympialaisissa 2024 – naisten kaksinpeli
Kaavio > Kaavion alaosa > Lohko 4

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. kierros | 1. kierros | 1. kierros | 1. kierros | 1. kierros |   |   | 2. kierros | 2. kierros | 2. kierros | 2. kierros | 2. kierros |   |   | 3. kierros | 3. kierros | 3. kierros | 3. kierros | 3. kierros |   |   | Puolivälierät | Puolivälierät | Puolivälierät | Puolivälierät | Puolivälierät |

| 7 |   M Sákkari (GRE) | 6 | 6 |  |   |  |  |  |  |  |  |  |  |  |  |  |  |  |  |  |  |  |  |  |  |
| UP |   D Kovinić (MNE) | 0 | 1 |  |   |   | 7 |   M Sákkari (GRE) | 6 | 6 |  |   |  |  |  |  |  |  |  |  |  |  |  |  |  |
|   |   J Aleksandrova (AIN) | 5 | 77 | 2 |   |   |  |   Y Yuan (CHN) | 2 | 1 |  |   |  |  |  |  |  |  |  |  |  |  |  |  |  |
|  |   Y Yuan (CHN) | 7 | 60 | 6 |   |   |   |   |   |   |   |   |   | 7 |   M Sákkari (GRE) | 6 | 65 | 4 |   |  |  |  |  |  |  |
|   |   C Burel (FRA) | 77 | 6 |  |   |   |   |   |   |   |   |   |   | 12 |   M Kostjuk (UKR) | 4 | 77 | 6 |   |  |  |  |  |  |  |
|  |   K Siniaková (CZE) | 63 | 4 |  |   |   |  |   C Burel (FRA) | 63 | 2 |  |   |  |  |  |  |  |  |   |  |  |  |  |  |  |
| Alt |   L Sun (NZL) | 4 | 3 |  |   |   | 12 |   M Kostjuk (UKR) | 77 | 6 |  |   |  |  |  |  |  |  |   |  |  |  |  |  |  |
| 12 |   M Kostjuk (UKR) | 6 | 6 |  |   |   |   |   |   |   |   |   |   |   |   |   |   |   |   |   | 12 |   M Kostjuk (UKR) | 4 | 6 | 68 |
| 13 |   D Vekić (CRO) | 6 | 7 |  |   |   |   |   |   |   |   |   |   |   |   |   |   |   |   |   | 13 |   D Vekić (CRO) | 6 | 2 | 710 |
|  |   L Bronzetti (ITA) | 2 | 5 |  |   |   | 13 |   D Vekić (CRO) | 6 | 6 |  |   |  |  |  |  |  |  |   |  |  |  |  |  |  |
| PR |   B Andreescu (CAN) | 6 | 6 |  |   |   | PR |   B Andreescu (CAN) | 3 | 4 |  |   |  |  |  |  |  |  |   |  |  |  |  |  |  |
|  |   C Tauson (DEN) | 2 | 3 |  |   |   |   |   |   |   |   |   |   | 13 |   D Vekić (CRO) | 79 | 6 |  |   |  |  |  |  |  |  |
| ITF |   ML Carlé (ARG) | 6 | 6 |  |   |   |   |   |   |   |   |   |   | 2 |   C Gauff (USA) | 67 | 2 |  |   |  |  |  |  |  |  |
|  |   T Maria (GER) | 0 | 0 |  |   |   | ITF |   ML Carlé (ARG) | 1 | 1 |  |   |  |  |  |  |  |  |  |  |  |  |  |  |  |
| PR |   A Tomljanović (AUS) | 3 | 0 |  |   |   | 2 |   C Gauff (USA) | 6 | 6 |  |   |  |  |  |  |  |  |  |  |  |  |  |  |  |
| 2 |   C Gauff (USA) | 6 | 6 |  |   |  |  |  |  |  |  |  |  |  |  |  |  |  |  |  |  |  |  |  |  |
Traktoriharrastus

Traktoriharrastus on tapa harrastaa nostalgiaa etenkin maaseudulla ja varsinaisen traktoriurheilun ohella se antaa myös tekniikasta kiinnostuneille kokemusta sekä yhteenkuuluvaisuuden tunnetta. Harrastukseen liittyy myös museo- ja keräilytoimintaa, ja Suomessakin on joukko lähinnä yksityisten harrastajien tai yhdistysten ylläpitämiä traktorimuseoita. Suomessa toimii jo kymmenkunta suurta traktoriharrastajien järjestöä, mutta myös muualla toimita on aktiivista: muun muassa Ruotsissa toimii aktiivinen Veterantraktorklubben.
Traktoriharrastusyhteisöjä Suomessa > Belarus-gruppa Finljandija

Belarus-gruppa Finljandija on Belarus-traktoreihin erikoistunut harrastusyhdistys.  Yhdistys perustettiin 2007, ja se osallistuu näyttelyihin Belarus- ja MTZ-traktoreilla. Yhdistys aloitti näyttelytoiminnan Farmari 2007-maatalousnäyttelyssä Kuopiossa ja osallistui Classic Motorshow:hun 2009 Lahdessa. Yhdistys on vieraillut myös Belaruksen tehtailla Minskissä kahdesti. Yhdistys ylläpitää belkku.fi -verkkosivustoa.
Traktoriharrastusyhteisöjä Suomessa > Ferguson-talli

Ferguson-talli ry on Massey Ferguson, Ferguson ja Massey-Harris traktoreihin ja niiden työkoneisiin erikoistunut traktorikerho.
Traktoriharrastusyhteisöjä Suomessa > Fordson club Finland

Fordson club Finland ry on veteraanitraktori- ja konekerho, joka on erikoistunut on Fordin tytäryhtiön Ford & Sonin valmistamiin traktoreihin. Yhdistys on perustettu 1997. Yhdistyksellä oli elokuussa 2008 noin 440 jäsentä kuudessa maassa. Yhdistys julkaise Fordson-Farming -lehteä ja järjestää vuosittaista Rauta ja petrooli -tapahtumaa.
Traktoriharrastusyhteisöjä Suomessa > Nuffield - Leyland Club Finland ry

Nuffield - Leyland Club Finland ry on erityisesti Nuffield- ja Leyland-traktoreihin erikoistunut harrastusyhdistys, joka on perustettu vuonna 2008. Toiminta on valtakunnallista. Yhdistyksen tarkoituksena on toimia kaikenmerkkisten vanhojen traktoreiden ja koneiden harrastajien yhdyssiteenä sekä edistää erityisesti Nuffield- ja Leyland-merkkisten traktoreiden kunnostamista, entistämistä ja säilyttämistä. Yhdistys harjoittaa muun muassa näyttely-, julkaisu- ja neuvontatoimintaa. Julkaisutoimintana on kahdesti vuodessa ilmestyvä jäsenlehtinen. Yhdistyksellä on oma laaja-alainen ja varsin virkeä verkkosivusto, josta löytyy perustiedot järjestön toiminnasta sekä Nuffield- ja Leyland-traktoreista. .
Traktoriharrastusyhteisöjä Suomessa > Zetor-harrastusyhteisöjä > Temmeksen Zetkajengi

Pohjoispohjalaisessa Temmeksen kunnassa on vuodesta 1996 toiminut Zetor-traktoreihin erikoistunut Zetkajengi.
Traktoriharrastusyhteisöjä Suomessa > Zetor-harrastusyhteisöjä > Tyrvään Seudun Zetoristit

Toinen Zetor-harrastusyhteisö on Tyrväällä Pirkanmaalla toimiva, vuonna 2006 perustettu ja vuonna 2007 yhdistykseksi rekisteröity Tyrwään Seudun Zetoristit ry. Yhdistyksen toiminnan piiriin kuuluvat Zetorit, vanhat maatalouskoneet ja vanhat työtavat.
Traktoriharrastusyhteisöjä Suomessa > Zetor-harrastusyhteisöjä > Zetori-Zäföörit

Zetori-Zäföörit ry:n kotipaikkana on Isokyrö Etelä-Pohjanmaalla ja yhdistyksen tarkoituksena on yhdistää Zetor-merkkisten traktoreiden harrastajia ja edistää kyseisten trakroreiden entisöintiä.
Zetormiehet-foorumi
Traktoriharrastusyhteisöjä Suomessa > Zetor-harrastusyhteisöjä > Zetorinki-kerho

Zetorinki-kerho toimii Kurikassa Etelä-Pohjanmaalla. Zetorinki ry vaalii, säilyttää ja tekee tunnetuiksi vanhoja Zetor-traktoreita, niiden työkoneita ja muita maatalouskoneita.
Traktoriharrastusyhteisöjä Suomessa > Merkkiriippumattomia traktoriharrastusyhteisöjä > Uitonkulman siivapyörämiehet ry

Tarvasjokelainen yhdistys on perustettu 1995. Yhdistyksellä on kokoelma vanhoja traktoreita, joka on kesäisin näytteillä paikallisen huoltoaseman pihassa Valtatie 10:n varrella Tarvasjoella.
Traktoriharrastusyhteisöjä Suomessa > Merkkiriippumattomia traktoriharrastusyhteisöjä > Partalan siivapyöräkerho

Partalan siivapyöräkerho toimii Lappeenrannassa Partalan kyläyhdistys ry:n toiminta-alueella. Yhdistys pyrkii säilyttämään ja kunnostamaan vanhoja maatalouskoneita ja vaalimaan niiden perinteitä.
Traktoriharrastusyhteisöjä Suomessa > Merkkiriippumattomia traktoriharrastusyhteisöjä > Polovelan Papattajat

Polovelan Papattajat ovat vapaa ja rekisteröimätön "R-Y"=Raktori-Yhdistys.
Toiminta keskittyy Pohjois-Karjalan alueelle, pääpaikkaa ylläpidetään Juuan Polvelan Kylässä.
Toimintaan sisältyy talkoopäiviä, hupiretkiä, kokoontumisajoja sekä jokavuotiset ympäriajot, joilla edistetään ja vaalitaan vanhan maaseutu- ja maatalouskulttuurin säilymistä, tavalla joka poikkeaa muista vastaavista. Koneita ei puunata eikä laitella, vaan niillä ajellaan ja huvitellaan hyvässä hengessä, ilman nirppanokkaisuutta tai pahansuopaisuutta.
Jäsenrekisteriä ei ole, jokainen mukaan lähtevä on porukassa jäsenenä. Ketään ei erikseen pyydetä, on itse vain lähdettävä mukaan toimintaan.Polovelan Papattajat oli osallistumassa Rukiinpuinti-tapahtumaan, joka kuvattiin MTV3:lle 10 -uutisten loppukevennykseen v. 2010.
Traktoriharrastusyhteisöjä Suomessa > Merkkiriippumattomia traktoriharrastusyhteisöjä > Wilkjärven Winssikerho

Lappeenrannan Vilkjärvellä toimiva Winssikerho perustettiin 2006. Kerho kunnostaa ja ylläpitää vanhoja traktoreita ja työkoneita, järjestää kokoontumisajoja ja pitää työesityksiä. Vakituiseen toimintaan kuuluvat viikoittaiset "talkoot". Winssikerho tekee tilaustyönä myös pärekattoja. 2013 jäseniä oli yli 60.
Traktorimuseoita Suomessa

Suomalaisia traktorimuseoita ovat ainakin Etelä-Pohjanmaan traktorimuseo Nurmossa, Gårdskullan museo Siuntiossa, Mäkilän traktorimuseo Somerolla, Kovelan traktorimuseo Nummi-Pusulassa ja Vammalan Auto- ja traktorimuseo Vammalassa. Näytteillä oleva traktorikokoelma on myös tarvasjokelaisella Uitonkulman siivapyörämiehet ry:llä.
Vanhoja koneita ja traktoreita muun maataloushistorian ohella on esillä myös valtakunnallisessa maatalouden yleismuseossa Suomen maatalousmuseo Sarassa Loimaalla. Museo on myös muun muassa kerännyt traktorimuistoja ja museon julkaisuissa on käsitelty muun muassa maataloustyökoneita ja salaojituksen historiaa.
Julkaisuja

Alan yhdistysten julkaisujen ohella myös maatalouden ammattilehti Koneviesti on profiloitunut nyttemmin myös maatalouskoneiden historiaan, ja sillä on aihetta käsittelevä vakiopalsta. Traktoriharrastusta käsitteleviä juttuja on myös Tractor Power -lehdessä, joka on Ruotsissa julkaistavan Traktor Power -lehden suomeksi toimitettu versio sekä Vanhat Koneet -lehdessä.
Belarus-gruppa Finljandijan UAZ-3741 -huoltoauto Lahden Classic Motor Show’ssa 2010.
Uitonkulman siivapyörämiesten kokoelmia Tarvasjoella kesällä 2010.
Hanomag R24 Wanhojen kulkuneuvojen kokoontumisajossa Vilkjärvellä 2013
Täsmäkieli

Täsmäkieli (engl. domain-specific language) on tietylle sovellusalueelle erikoistunut ohjelmointikieli. Tämä on toisin kuin yleiskäyttöinen ohjelmointikieli. Esimerkiksi useat merkintäkielet ja laitteistokuvauskielet ovat täsmäkieliä.
Täsmäkielet eivät yleensä ole Turing-täydellisiä.
Esimerkkejä

Tietokannat
SQL
OQL
AWK
Aiheesta muualla

Minilanguages (Arkistoitu – Internet Archive) (englanniksi)
The Saints (suomalainen yhtye)

The Saints vuonna 2014
The Saints on suomalainen kitarayhtye. The Saints on yleisimmän käsityksen mukaan toinen Suomeen perustettu kitarayhtye.kenen mukaan? Ensimmäinen, The Strangers, perustettiin vuotta aikaisemmin.[lähde? ]
Historia > Myöhemmät vaiheet

The Saints oli 60-luvun alkupuolella yksi Suomen suosituimmista rautalankabändeistä. Kun alkuperäisen bändin soitto loppui vuodenvaihteessa 1964–1965, perusti yhtyeen manageri hyvin pian samannimisen kitarayhtyeen ilmeisenä tarkoituksena hyötyä alkuperäisen bändin laajasta suosiosta ja hyvästä maineesta.kenen mukaan? Uuden The Saintsin ura loppui kuitenkin melko nopeasti soittajien ja managerin välisiin ristiriitoihin. 2000-luvulla ilmestyi parikin uutta rockbändiä hyödyntämään tätä ansiokasta nimeä.[lähde? ]
The Saints aloitti yhteistreenit uudelleen keväällä 2011. Kokoonpanossa soittavat perustajajäsenistä rumpali Jukka Nystén ja rytmikitaristi Lauri Hirvonen sekä vuonna 1964 mukaan tullut basisti Reima Helsi. Soolokitaristina aloitti keväällä 2012 uutena jäsenenä Reiman vanhempi veli Rauno Helsi, joka niin ikään oli aloittanut soittouransa jo 1960-luvun alkupuolella The Teasers rautalankabändin soolokitaristina. Uudeksi rytmikitaristiksi tuli vuoden 2012 lopulla Esko Larkas.
Kyllästyneenä The Saints nimen jatkuvaan kopiointiin ja varatakseen nimen vast'edeskin vain omaan käyttöönsä, bändin yhtiöitettiin virallisesti ja se merkittiin kaupparekisteriin 22.5.2012 nimellä The Saints Music Oy.
Kokoonpano

Tom Oliveira (kitara)
Esko Larkas (kitara)
Kari Erik Korhonen (basso)
Jukka Nystén (rummut)
Aiheesta muualla

Kotisivu (Arkistoitu – Internet Archive)
Facebook
Kuvia tai muita tiedostoja aiheesta The Saints (suomalainen yhtye) Wikimedia Commonsissa
The Saints vuonna 1963. Ylärivi vasemmalta rumpali Jukka Nystén, basisti Harri Bremer, laulusolisti "Ricky", alhaalla vasemmalta rytmikitaristi Lauri Hirvonen ja soolokitaristi Matti Mustonen.
The Saints vuoden 1964 uusissa esiintymisasuissa ja uudessa kokoonpanossaan: uusina jäseninä vasemmalta Leif Roiha rummut ja oikealla Reima Helsi basso
Tuvan lippu

Tuvan tasavallan lippu
Tuvan lippu on Venäjälle kuuluvan Tuvan tasavallan tunnus. Se otettiin käyttöön 18. syyskuuta 1992. Lipun on suunnitellut Oyun-ool Sat. Tuvan lippu koostuu kahdesta vaaleansinisestä vaakatasossa olevasta puolisuunnikkaasta ja vaaleansinisestä viivasta, jota ympäröivät valkoiset viivat. Lipun vasemmassa päässä on keltainen kolmio.
Värien merkitys

Tuvan lipun väreillä on omat merkityksensä, jotka ovat tärkeitä Tuvan asukkaille ja heidän kulttuurilleen. Valkoiset viivat kuvaavat hopeaa ja hyvyyttä. Keltainen väri kuvaa kultaa ja buddhalaisuutta. Vaaleansiniset kentät kuvaavat moraalia ja paimentolaisia sekä Tuvan taivasta. Sininen viiva puolestaan kuvaa kahden joen Bii-Khemin ja Kaa-Khemin yhtymistä Ulug-Khemiksi (Jenisei) maan pääkaupungin Kyzylin luona.
Tuvan aiemmat liput

Tuvalla on ollut kaikkiaan seitsemän erilaista lippua, joita on käytetty Tuvan historian eri vaiheissa vuosina 1921–1991.
Itsenäisyyden ajan liput:
Vallankumouksellisen kansanpuolueen lippu, 1921
Tuvaanien kansantasavallan lippu, 1926–1930
Tuvaanien kansantasavallan lippu, 1933–1941
Tuvaanien kansantasavallan lippu, 1941–1943
Tuvaanien kansantasavallan lippu, 1943–1944
Neuvostoliiton ajan liput:
Tuvan autonomisen sosialistisen neuvostotasavallan lippu, 1961–1978
Tuvan autonomisen sosialistisen neuvostotasavallan lippu, 1978–1992
Aiheesta muualla

OUTLINE OF TUVINIAN FLAGS (Arkistoitu – Internet Archive)
Tuvaanien kansantasavallan vuosina 1926–1930 käytössä ollut lippu.
Tuvaanien kansantasavallan vuosina 1933–1941 käytössä ollut lippu.
Tuvan autonomisen sosialistisen neuvostotasavallan lippu  vuosina 1978–1992.
Ulvi Cemal Erkin

Ulvi Cemal Erkin
Ulvi Cemal Erkin (14. maaliskuuta 1906 Istanbul – 15. syyskuuta 1972 Ankara) oli turkkilainen säveltäjä ja kapellimestari. Hän kuului Turkin viisikoksi kutsuttuun säveltäjäryhmään. Ryhmään kuuluneet olivat ensimmäisiä ammattimaisia säveltäjiä, jotka pyrkivät uudistamaan turkkilaista musiikkielämää länsimaisten mallien pohjalta.
Erkin sai varhaisimman musiikkikasvatuksensa äidiltään. Hän valmistui 19-vuotiaana Galatasarayn lyseosta ja lähti Pariisiin. Hän suoritti siellä opintoja sekä Pariisin konservatoriossa että École Normale de Musique de Parisissa. Opettajia olivat Isidor Philipp, Camille Decreus, Jean Gallon, Noël Gallon ja Nadia Boulanger. Instrumenttinaan Erkin opiskeli pianoa. Hän palasi diplomin saatuaan Turkkiin vuonna 1930 ja pääsi harmonian- sekä pianonsoitonopettajaksi Ankaran musiikkiopettajakouluun. Uudelleenorganisoinnin jälkeen tästä oppilaitoksesta tuli vuonna 1936 Ankaran valtionkonservatorio, jossa Erkin jatkoi pianonsoiton opettamista. Vuosina 1949–1951 Erkin työskenteli valtionkonservatorion rehtorina. Hän oli vuodesta 1932 naimisissa pianisti Ferhunde Remzin kanssa; puolisosta tuli Erkinin teosten säännöllinen esittäjä.
Vuonna 1943 Erkin osallistui Tasavaltalaisen kansanpuolueen järjestämään sävellyskilpailuun pianokonsertolla ja teoksella Köçekçe. Pianokonsertto palkittiin kilpailussa. Orkesterille laadittu tanssirapsodia Köçekçe nousi yhdeksi Erkinin tunnetuimmista teoksista. Pianokonserton esityksessä solistina toimi säveltäjän vaimo. Erkinin tuotantoon kuuluu myös esimerkiksi viulukonsertto. Kapellimestarina Erkin johti myös ulkomaisten orkesterien konsertteja. Hän sai kunnianosoitukset Ranskan ja Italian valtioilta sekä vuonna 1971 Turkin valtiontaiteilijan arvon. Erkin kuoli sydäninfarktiin vuonna 1972. Hänen muistokseen painettiin postimerkki vuonna 1985.
Tu Youyou

| Tu Youyou> 屠呦呦 |
| --- | --- |

Henkilötiedot
Koko nimi:  屠呦呦
Syntynyt: 30. joulukuuta 1930 (ikä 93) Ningbo, Zhejiang, Kiina
Kansalaisuus:  Kiina
Koulutus ja ura
Tutkinnot:  Beijing Medical College (nyk. Peking University Health Science Center)
Instituutti:  China Academy of Chinese Medical Research
Tutkimusalue:  Farmakologia ja Perinteinen kiinalainen lääkintä
Palkinnot:   Nobelin lääketieteen palkinto (2015)
Tu Youyou (kiin.: 屠呦呦; pinyin: Tú Yōuyōu, s. 30. joulukuuta 1930) on kiinalainen kemisti. Hän sai malarian uudenlaisen hoitomuodon kehittämisestä jaetun Nobelin fysiologian tai lääketieteen palkinnon vuonna 2015. William C. Campbell ja Satoshi Ōmura saivat palkinnon sukkulamatoloistartuntojen uudenlaisesta hoitomuodosta.
Tu valmistui Pekingin lääketieteellisestä oppilaitoksesta (nyk. Pekingin yliopiston terveystieteiden keskus) vuonna 1955. Hän toimi Kiinan perinteisen kiinalaisen lääketieteen akatemiassa apulaisprofessorina 1965–1978, varaprofessorina 1979–1984 ja vuodesta 1985 alkaen professorina. Tu nimitettiin johtavaksi professoriksi vuonna 2000.
Tun työ malarian hoidon kehittämiseksi on Nobelin lisäksi palkittu muun muassa Albert Lasker -palkinnolla kliinisestä lääketieteellisestä tutkimustyöstä 2011.
Umberto Maglioli

| Umberto Maglioli |
| --- | --- |

Henkilötiedot
Kansalaisuus:   Italia
Formula 1 -ura
Aktiivivuodet:  1953–1956
Talli(t):  Ferrari, Maserati. Porsche
Kilpailuja:  10
Maailman­mestaruuksia:  0
Voittoja:  0
Palkintosijoja:  2
Paalupaikkoja:  0
Nopeimpia kierroksia:  0
MM-pisteitä:  3,33
Ensimmäinen kilpailu:  Italian Grand Prix 1953
Viimeinen kilpailu:  Italian Grand Prix 1956
Umberto Maglioli (5. kesäkuuta 1928 Bioglio, Italia – 7. helmikuuta 1999 Monza, Italia) oli italialainen Formula 1 -kuljettaja. Hän osallistui yhdeksään Grand Prix -kilpailuun ja saavutti yhden palkintosijoituksen ja 3,33 MM-pistettä. Aiemmin mainittujen kilpailuiden lisäksi Maglioli osallistui Saksan Grand Prix'hin 1957, missä kilpailun järjestäjät päättivät ajattaa kilpailussa sekä Formula 1 että Formula 2 -autoja. Formula 2 -autoja ei kuitenkaan laskettu F1-sarjan pisteisiin. Koska Maglioli ajoi Formula 2 -autoa, ei kilpailua hänen osaltaan voida joidenkin lähteiden mukaan laskea F1-kilpailuksi.
Formula 1 -tulokset

| Vuosi | Talli | 1 | 2 | 3 | 4 | 5 | 6 | 7 | 8 | 9 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- |
| 1953 | Ferrari | ARG  | IND  | DUT  | BEL  | FRA  | GBR  | GER  | SWI  | ITA 8 | - | 0 |
| 1954 | Ferrari | ARG 9 | IND  | BEL  | FRA  | GBR  | GER  | SWI 7 | ITA 3 | ESP  | 21. | 2 |
| 1955 | Ferrari | ARG 3‡ | MON  | IND  | BEL  | DUT  | GBR  | ITA 6 |   |   | 21. | 1,33 |
| 1956 | Maserati | ARG  | MON  | IND  | BEL  | FRA  | GBR Kesk. | GER Kesk. | ITA Kesk. |  | - | 0 |
| 1957 | Porsche | ARG | MON | 500 | FRA | GBR | GER Kesk. | PES | ITA |  | - | 0 |
‡ = Jaettu auto.
Perttu Kiesilä

| Perttu Kiesilä> Henkilötiedot |
| --- | --- |
Syntynyt: 31. toukokuuta 1998 (ikä 26) Mäntyharju, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  oikea
Pituus:  181 cm
Paino:  72 kg
Seura
Seura (P):  Jukurit
Sarja:  SM-liiga
Nyk. seura:  SaPKo (Mestis)
Pelinumero:  62 / 45
Pelaajaura
Pääsarjaura:  2020–
Aik. seurat:  Ketterä (Mestis)
Perttu Kiesilä (s. 31. toukokuuta 1998 Mäntyharju) on suomalainen jääkiekkoilija, joka pelaa Mestis-joukkue Savonlinnan Pallokerhossa lainalla SM-liigajoukkue Mikkelin Jukureista. Hän on pelipaikaltaan keskushyökkääjä. Kiesilä laukoo oikealta.
Ura > Seuraura

Kiesilä on Mikkelin Jukureiden kasvatti. Hän toimi kaudella 2013–2014 seuran C-nuorten varakapteenina. Kiesilä muutti kauden jälkeen yhdessä kaksoisveljensä Pyryn kanssa Mäntyharjusta Mikkeliin. Kaudella 2014–2015 hän toimi Jukureiden B-nuorten varakapteenina. Kaudella 2015–2016 Kiesilä toimi joukkueen kapteenina. Hän oli Jukureiden paras pistemies ja maalintekijä sekä B-nuorten Mestiskarsinnoissa tehoilla 11+11=22 että B-nuorten Mestiksessä tehoilla 21+21=42, joilla Kiesilä sijoittui koko sarjan maalipörssissä toiseksi ja pistepörssissä kolmanneksi. Kaudella 2016–2017 hän oli B-nuorten Mestiskarsinnoissa Jukureiden paras pistemies ja maalintekijä tehoilla 10+34=44.
Kaudella 2017–2018 Kiesilä nousi Jukureiden A-nuorten varakapteeniksi. Hän oli tehoilla 12+19=31 joukkueen paras syöttäjä ja Kiesilä jakoi joukkueen sisäisen pistepörssin voiton Jani Nurkkalan kanssa. Kaudella 2018–2019 hän oli Jukureiden kolmanneksi paras pistemies tehoilla 11+26=37. Kaudella 2019–2020 Kiesilä pelasi joukkueessa yli-ikäisenä ja nousi Jukureiden kapteeniksi.
Helmikuussa 2020 Kiesilä teki Jukureiden kanssa 2+1-vuotisen SM-liigasopimuksen. Hän teki liigadebyyttinsä kauden 2020–2021 kolmannella kierroksella 9. lokakuuta 2020 vieraissa Tampereen Ilvestä vastaan. Kiesilä merkittiin Jukureiden kolmossentteriksi laidoilleen Julius Vähätalo ja Heikki Huttunen. Hän sai ottelussa jääaikaa 11.19 minuuttia ja Kiesilän ketjulle merkittiin teholukema +1 Jukureiden ainoasta maalista 5–1-tappioon päättyneessä ottelussa. Myöhemmin samassa kuussa Jukurit lainasi hänet kuukauden loppuun asti kestävällä, neljä ottelua kattavalla sopimuksella Mestis-joukkue Savonlinnan Pallokerhoon, jossa Kiesilä pelasi taas kaksi ottelua marraskuussa. Kiesilä pelasi Jukureissa alkukaudella kaikkiaan 15 ottelua tehden kaksi syöttöpistettä, kunnes helmikuun 2021 lopulla seura lainasi hänet loppukaudeksi Mestis-joukkue Imatran Ketterään, jolla oli tarve paikata mm. Santeri Suomalaisen loukkaantumisen jättämää aukkoa. Kiesilä voitti kauden päätteeksi Mestiksen mestaruuden.
Alkukaudella 2021–2022 Kiesilä pelasi Jukureissa kaksi ottelua, kunnes lokakuussa 2021 seura lainasi hänet toistaiseksi voimassa olevalla sopimuksella SaPKon Mestis-joukkueeseen. Tammikuussa 2022 Kiesilän lainasopimusta seuran kanssa jatkettiin kuukauden loppuun. Lopulta hän jatkoi SaPKossa kauden loppuun. Kiesilä pelasi Jukureissa kauden aikana kolme runkosarjaottelua.
Pelityyli

Jukureiden entisen urheilutoimenjohtaja Jukka Holtarin mukaan Kiesilällä on toimivat hoksottimet, ja hän ymmärtää peliä ja ennakoi pelitilanteita hyvin. Kiesilää Jukureiden A-nuorissa SM-liigajoukkueessa valmentaneen Marko Kauppisen mukaan hän on luotettava ja monipuolinen pelaaja, jonka iso vahvuus on pelipää. Kauppisen mukaan Kiesilä ymmärtää peliä tosi hyvin ja hänestä kasvoi johtaja joukkueeseensa (Jukureiden A-nuoret).
Kiesilän aiemmin seuran Ketterän urheilutoimenjohtaja Turkka Partasen mukaan hän on tunnollinen kahden suunnan sentteri.
Muuta

Kiesilä valmistui ylioppilaaksi Mikkelin lukiosta keväällä 2017. Hän harrasti lapsena Mäntyharjussa myös sählyä, jalkapalloa ja lentopalloa. Kiesilän perheeseen kuuluu isosisko Jenna ja kaksoisveli Pyry.
Târnăveni

| Târnăveni |
| --- | --- |
 Pyhän Yrjön kirkko Târnăvenissa
 Târnăveni
 Koordinaatit: 46°19′47″N, 24°17′12″E 
Valtio:  Romania
Piirikunta:  Mureș
Kehittämisalue:  Centru
Historiallinen alue:  Transilvania
Ensimmäinen asiakirjamaininta:  1278
Hallinto:  
 – Pormestari:  Alexandru Adrian Matei
Väkiluku (2011):  22 075
Aikavyöhyke:  UTC+2
 – Kesäaika:  UTC+3
 
 www.primariatarnaveni.ro 
Infobox OKVirheellinen NIMI-arvo: 
Târnăveni (vuoteen 1941 Diciosânmartin; unk. Dicsőszentmárton, saks. Sankt Martin) on kaupunki Mureșin piirikunnassa, Keski-Romaniassa, Transilvaniassa. Se sijaitsee Târnava Mică -joen varrella. Kaupungin asukasluku oli 22 075 vuonna 2011. Târnăvenissa, kuten Transilvanian kaupungeissa yleensäkin, on merkittävä unkarilaisvähemmistö. Väestönlaskennan mukaan romanialaisten osuus on 72,4 prosenttia, unkarilaisten 19,6 prosenttia ja romanien kahdeksan prosenttia.
Säveltäjä György Ligeti syntyi silloin Unkariin kuuluneessa Târnăvenissa vuonna 1923.
Aiheesta muualla

Kuvia tai muita tiedostoja aiheesta Târnăveni Wikimedia Commonsissa
Tuija Ojala

Tuija Ojala (s. 1963 Punkalaidun) on Punkalaitumen kunnanjohtaja. Ojala on toiminut Punkalaitumen kunnanjohtajana vuoden 2019 alusta lähtien. Tätä ennen hän toimi 18 vuoden ajan Loimaan kaupungin talousjohtajana vuosina 2000–2018. Koulutukseltaan Ojala on hallintonotaari ja yo-merkonomi.